<classify> Hayo yalisemwa jana na Katibu Mkuu wa TOC, Filbert Bayi wakati akizungumza na waandishi wa habari, Dar es Salaam.Aliwataka wanamichezo nao kutumia haki yao ya kikatiba kwa kupiga kura kuchagua Diwani, Mbunge na Rais katika maendeleo ya nchi yetu. Bayi mbali na kuwataka wanamichezo kutumia haki yao ya kikatiba, pia aliwatakia kila la heri katika mchakato mzima wa uchaguzi na kulinda amani iliyopo nchini.Nawatakia kila la heri katika mchakato mzima wa uchaguzi na tulinde amani tuliyonayo, alisema Bayi.Aidha, alikipongeza Chama cha Waandishi wa Habari za Michezo Taswa kwa kuandaa hafla ya kutoa tuzo kwa wanamichezo bora 10 waliofanya vizuri katika kipindi cha miaka 10 ya uongozi wa Rais Jakaya Kikwete.Mbali na kutoa tuzo kwa wanamichezo hao, Taswa ilimtunuku Kikwete tuzo maalumu kwa mchango wake katika maendeleo ya michezo katika kipindi cha miaka 10 ya uongozi wake.Alisema kuwa mafanikio ni mapambano, hivyo wanamichezo wa Tanzania wanatakia kufanya kweli kwa kuwa kwa sasa michezo ni ajira na inawapatia wachezaji fedha nyingi.Alisema inashangaza kuona wachezaji wa sasa wa Tanzania badala ya kufanya vizuri zaidi katika michezo ili kuapta fedha, wenyewe ndio wamekuwa wakifanya vibaya siku hadi siku tofauti na wachezaji wa miaka ya nyuma, ambao walicheza michezo ya ridhaa, lakini walifanya vizuri.  <topic>: michezo 